Crikvenica 08. srpnja 2016.
Na temelju članka 19. – 22. Zakona o službenicima i namještenicima u lokalnoj i područnoj (regionalnoj) samoupravi (NN 86/08., 61/11. ), Povjerenstvo za provedbu natječaja za prijam referenta-pomoćnog komunalnog redara (3 izvršitelja) u Upravnom odjelu za komunalni sustav, prostorno uređenje, zaštitu okoliša i imovinu Grada Crikvenice, dana  08.srpnja 2016. godine objavljuje slijedeću
OBAVIJEST
 o vremenu održavanja prethodne provjere znanja i sposobnosti kandidata/kandidatkinja i intervjua 
Pisano testiranje održat će se dana 13.07.2015. (srijeda) s početkom u 08:00 sati u zgradi Gradske uprave Grada Crikvenice, Ulica kralja Tomislava 85, u Crikvenici.

Pisano testiranje i intervju provodi se u cilju prethodne provjere znanja i sposobnosti kandidata/kandidatkinja koji/koje ispunjavaju formalne uvjete javnog natječaja za prijam referenta-pomoćnog komunalnog redara u Upravnom odjelu za komunalni sustav, prostorno uređenje, zaštitu okoliša i imovinu Grada Crikvenice.
Prethodnoj provjeri znanja i sposobnosti mogu pristupiti samo kandidati/kandidatkinje koji/koje ispunjavaju formalne uvjete iz javnog natječaja i koji dobiju poseban poziv na testiranje. Za kandidata/kandidatkinju koja ne pristupi pisanom testiranju i/ili intervjuu, smatrati će se da je povukao/povukla prijavu na predmetni javni natječaj.

Ostalim podnositeljima prijava bit će upućena pisana obavijest u kojoj se navode razlozi zbog kojih se osoba ne smatra kandidatom prijavljenim na natječaj. Sukladno čl. 21. Zakona o službenicima i namještenicima u lokalnoj i područnoj (regionalnoj) samoupravi, osoba koja nije stekla status kandidata, nema pravo podnošenja pravnog lijeka protiv naprijed opisane obavijesti.
Testiranje će započeti nakon provjere identiteta kandidata i uvodnih napomena i trajat će 45 minuta. Na testiranje je potrebno ponijeti osobnu iskaznicu ili putovnicu, kao i kemijsku olovku. Ne postoji mogućnost naknadnoga pisanog testiranja, bez obzira na razloge koje kandidata eventualno priječe da testiranju pristupi u naznačeno vrijeme.

Ostale informacije vezane uz pisano testiranje navedene su u obavijestima koje su prethodno objavljene na web-stranici Grada Crikvenice (www.crikvenica.hr).

Kandidati koji ostvare najmanje 50% ukupno mogućeg broja bodova na pisanom testiranju, moći će pristupiti intervjuu, koji će se održati istoga dana nakon završenog pisanog testiranja.

Ovaj poziv objavljuje se na web-stranici i na oglasnoj ploči Grada Crikvenice.

